Diari Oficial de la Generalitat Valenciana


Sumari del DOGV 5704, del 15-02-2008 (2008/1867)

RESOLUCIÓ de 27 de novembre de 2007, de la Direcció General per al Canvi Climàtic, per la qual s'atorga a l'empresa Grespania, SA l'autorització ambiental integrada per a una indústria de fabricació de revestiment ceràmic al terme municipal de Nules.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5704

Data del DOGV
:   15-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1867


Data del document
:   27-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nules
    * ceràmica
    * edifici industrial
    * empresa privada

RESOLUCIÓ de 27 de novembre de 2007, de la Direcció General per al Canvi Climàtic, per la qual s'atorga a l'empresa Grespania, SA l'autorització ambiental integrada per a una indústria de fabricació de revestiment ceràmic al terme municipal de Nules. [2008/1867]  
Vistos els documents que consten en l'expedient 099/06 IPPC, instruït a instàncies de l'empresa Grespania, SA, a fi d'obtenir l'autorització ambiental integrada per a una indústria de fabricació de revestiment ceràmic, s'emet aquesta resolució de conformitat amb els següents  
Antecedents de fet  
Primer. Amb data 3 d'agost de 2006, Luis Hernández Sanchis, en nom de la mercantil Grespania, SA, amb CIF W-42.219.857 i domicili social en la carretera Castelló- l'Alcora CV-16 quilòmetre 2,200 de Castelló, presenta en el Registre general de la conselleria de Territori i Habitatge, sol·licitud d'autorització ambiental integrada per a la indústria de fabricació de revestiment ceràmic, que es detalla en l'annex I.  
A la sol·licitud acompanya l'informe urbanístic favorable emés per l'Ajuntament de Nules amb data 2 de maig de 2006.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb dates 14 i 23 de desembre de 2006, i 22 de febrer de 2007 la conselleria de Territori i Habitatge requereix documentació complementària, i es presenta aquesta amb dates 26 de gener, 15 de febrer i 26 d'abril de 2007, respectivament.  
Quart. Amb data 12 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Comunitat Valenciana (DOCV núm. 5532).   
Durant aquest no es presenten al·legacions al projecte, ni en aquesta conselleria ni en l'Ajuntament de Nules, i consta en l'expedient el certificat de la informació pública.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Nules, amb data 7 d'agost de 2007, que emet un informe favorable sobre els aspectes de la seua competència amb data 29 d'agost de 2007.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Sisé. Posteriorment amb data 10 setembre de 2007, es requereix a l'empresa documentació complementària aclaridora, i es presenta amb data 24 de setembre de 2007.  
Seté. Amb data 3 d'octubre de 2007, la Confederació Hidrogràfica del Xúquer emet un informe favorable sobre la inexistència d'abocament d'aigües residuals, industrials, domèstiques i pluvials, a domini públic hidràulic (abocament zero).  
Vuité. En data 26 d'octubre de 2007, l'empresa introdueix una modificació no substancial consistent en l'ampliació del magatzem autoportant. A la justificació de modificació no substancial, adjunta resolució de l'Alcaldia de Nules de data 23 d'octubre de 2007, per la qual es concedeix la llicència municipal d'edificació per a l'execució de nau per a l'ampliació de magatzem de producte acabat, considerats els informes de l'arquitecte tècnic municipal i de l'enginyer municipal, que troba justificada la modificació com a no substancial a l'efecte de la llicència municipal d'activitat.  
Nové. Amb data 27 de novembre de 2007 es realitza el tràmit d'audiència a l'interessat.  
Desé. Amb data 27 de novembre de 2007 la Comissió d'Anàlisi Ambiental Integrat celebra una sessió ordinària i aprova la proposta de resolució de l'ex. 099/06 IPPC de sol·licitud d'autorització ambiental integrada, promoguda per Grespania, SA.   
Als anteriors fets són d'aplicació els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de l'esmentada llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que prodigue, resolc:  
Primer. Concedir a Grespania, SA, l'autorització ambiental integrada per a la indústria de fabricació de revestiment ceràmic situada al camí Llimero s/n, carretera nacional 340, km 954 de Nules, d'acord amb el projecte d'autorització ambiental integrada per a una fàbrica de revestiment ceràmic existent, de juliol de 2006, i subscrit pel Sr. Fernando Fabra Florit, inscrita en el Registre general d'instal·lacions IPPC de la Comunitat Valenciana amb el número 107-07/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents:  
Planta I  
Núm. focus Descripció  
1 Aspiració premses 1 (filtre de mànegues 1)  
2 Aspiració premses 2 (filtre de mànegues 2)  
3 Parc d'argiles (filtre de mànegues 3)  
4 Neteja magatzem matèries primeres (filtre de mànegues)  
5 Assecadora 1  
6 Assecadora 2  
7 Assecadora 3  
8 Assecadora 4  
9 Assecadora 5  
10 Assecadora 6  
11 Assecadora 7  
12 Assecadora 8  
13 Assecadora 9  
14 Aspiració esmaltadores (filtre via humida 1)  
15 Aspiració esmaltadores (filtre via humida 2)  
16 Forn 1 (bicanal)  
17 Forn 2 (monocanal)  
19 Cremador de l'atomitzador  
20 Turbina (cogeneració)  
  
Planta II  
Núm. focus Descripció  
1 Assecadora 1  
2 Assecadora 2  
3 Assecadora 3  
4 Assecadora 4 (secció rectificat)  
5 Forn 1  
6 Neteja magatzem matèries primeres (filtre de mànegues)  
7 Aspiració premses (filtre de mànegues 1)  
8 Aspiració esmaltadores (filtre de mànegues 2)  
Els valors límit d'emissió per als focus canalitzats descrits i la periodicitat de controls per ECMCA seran els següents:  
  
(1) Per als focus origen en forns, el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'ha de complir serà 50 mg/Nm³ fins al 30 d'octubre de 2015. A partir d'aquesta data s'haurà de complir amb el límit genèric de 30 mg/Nm³.  
(4) En els casos en què es preveja la superació d'aquest valor per l'ús de determinades matèries primeres o combustibles, s'haurà d'entregar a la conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(5) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(6) Queden exclosos de mesurament d'emissió de partícules els focus de preassecament i assecament de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, com també els nivells de fluor i bor dels focus que evacuen gasos procedents de processos d'atomitzat.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Hauran de disposar de sistemes correctors de depuració de partícules almenys els focus que evacuen corrents de gasos provinents d'atomitzadors i aspiracions de material pulverulent. Així mateix, disposaran també dels esmentats sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre en continu d'almenys un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge de l'esmentat paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'hauran de realitzar en condicions normals d'operació de les instal·lacions, registrant els paràmetres que les determinen, i hauran de cobrir totes les diferents tipologies o grups de productes que es fabriquen en cada instal·lació.  
d) Les concentracions mesures sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18% de O2.  
e) Les mesures de fluor s'hauran de realitzar amb sondes de material resistent a l'atac àcid, acords amb la norma ISO 15.713:2006  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i manipulació de materials pulverulents s'haurà de realitzar en les condicions següents:  
a) Totes les operacions d'emmagatzemament i manipulació de materials pulverulents entrants en el complex hauran de realitzar-se en naus tancades i en depressió.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació s'hauran de dur a terme en naus tancades dotades de sistemes d'aspiració amb depuració posterior:  
Operacions de càrrega i trituració de matèries primeres a granel.  
Operacions d'emmagatzemament i descàrrega de grànul atomitzat.  
Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents es realitzarà en les condicions següents.  
a) Reducció de la resuspensió de pols deguda a la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.  
b) Control a l'entrada i eixida del complex que els camions van coberts i tancats per a evitar vessaments i desembassaments. No es permetrà l'accés o eixida de la instal·lació a vehicles que no circulen coberts o tancats.  
c) S'hauran d'instal·lar sistemes de neteja via humida per als baixos i pneumàtics dels camions a l'eixida de les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen procedit a netejar els baixos i pneumàtics en el sistema de via humida corresponent.   
2. Soroll  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'hauran de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
   
Cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el registre d'aquestes.   
El titular haurà de disposar del Llibre de control, el qual estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Aigües residuals sanitàries i pluvials  
Amb data 21 de maig de 2007, l'Ajuntament de Nules emet certificació de la connexió dels abocaments d'aigües fecals i pluvials a la xarxa general pública de clavegueram.  
El titular haurà de mantenir tots els abocaments de les aigües pluvials i les de sanejament generats per la seua activitat connectats a la xarxa de clavegueram, sense que hi haja cap sistema d'alleugeriment capaç de generar abocament directe o indirecte a domini públic hidràulic.  
3.2. Aigües residuals industrials  
El titular tractarà les aigües procedents de la preparació d'esmalts i línies d'esmaltat en una depuradora fisicoquímica. Els llots extrets s'introduiran de nou en l'atomitzador i l'aigua sobreïxent depurada serà tornada al procés de fabricació. La resta d'aigües industrials de les dues plantes, el rebuig de l'osmosi i les procedents de Kerlux, SA i Grespania SA s'introduiran en l'atomitzador.  
El titular de l'activitat està obligat a portar l'adequat manteniment de les basses o dipòsits d'acumulació de les aigües residuals de manera que en quede assegurada la impermeabilitat i estanquitat al llarg del temps.  
La línia o línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe o indirecte a domini públic hidràulic.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol): queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es compte amb la amb l'autorització prèvia administrativa.  
4. Protecció del sòl i de les aigües subterrànies  
No es realitzarà cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Haurà de disposar de la corresponent autorització de subministrament de l'aigua provinent de pou per a ús en el procés productiu, i la Confederació Hidrogràfica del Xúquer és l'òrgan competent per a la concessió d'aquesta.  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha omplit l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza a l'empresa Grespania, SA per a la producció dels residus següents, sempre que la seua capacitat de generació anual siga de l'ordre de magnitud de què a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 4.400.000 m²/any.  
\* \* \* \* \* \* \* \*  
  
El mencionat centre productiu queda inscrit en el Registre general de productors autoritzats de residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
5.2. Gestió de residus no perillosos  
La instal·lació està inscrita en el Registre de gestors autoritzats de residus de la Comunitat Valenciana, per a l'operació de valorització R5 (reciclatge o recuperació d'altres matèries inorgàniques) dels residus no perillosos amb els codis que s'indiquen a continuació.  
  
D'acord amb la Llei 10/200, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió. Per tant, els residus generats en la instal·lació diferents dels propis del procés productiu (residus de manteniment de les instal·lacions, de laboratori, llots de fosses sèptiques, aigües sanitàries, etc.) en cap cas podran mesclar-se per a posterior gestió amb aquells que contenen materials ceràmics.  
5.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final d'aquests siga la valoració, havent de ser entregats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que per l'alt contingut líquid d'aquests puguen generar abocaments, s'haurà de disposar de cubetes o recipients de recollida de possibles vessaments, els quals hauran de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o en dificulte la gestió.  
Per a la recollida de possibles fuites o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquest fi. L'absorbent una vegada contaminat es gestionarà com a residu perillós o no perillós, segons corresponga.  
L'envasament i etiquetatge dels residus serà d'acord amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix haurà de disposar d'un registre on conste la quantitat, la naturalesa, la identificació, l'origen i la data de generació i entrega a un gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Haurà d'entregar els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Anualment haurà d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Pel que fa a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen i destinació dels residus gestionats. L'esmentat registre haurà de ser remés a la Direcció General per al Canvi Climàtic abans de l'1 de març de cada any.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
En cas de ruptura d'alguna mànega dels filtres instal·lats s'haurà de detenir la instal·lació i es procedirà a la substitució de la mànega del filtre per una mànega nova i en perfecte estat.  
Així mateix, quan es determine el cessament d'alguna de les unitats, s'hauran de desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i l'entorn d'aquest.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatius a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada s'haurà de renovar, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i l'ampliació d'aquest, el titular haurà de donar compte de l'adaptació i les ampliacions de l'activitat i de les instal·lacions a la Direcció General per al Canvi Climàtic a l'efecte del reconeixement corresponent, presentant-se prèviament una certificació, emesa per un tècnic competent i visada, en la qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que hi siguen d'aplicació, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. S'haurà de realitzar a la posada en marxa de les instal·lacions i per personal de la Direcció General per al Canvi Climàtic.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la titularitat d'aquesta o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot el no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des del següent al de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de novembre de 2007.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Grespania, SA disposa d'una fàbrica que té dues plantes de fabricació de revestiment ceràmic per monococció porosa a Nules.  
La primera, més antiga, té una capacitat nominal productiva de 8.500 m²/dia. Aquesta planta disposa, a més, d'una atomitzador per a autoproveïment de terra atomitzada, i una instal·lació de cogeneració que consta d'una turbina els gasos de fuita de la qual són aprofitats en el procés d'atomització.  
La segona planta, més nova, posseeix una capacitat productiva aproximada de 5.000 m²/dia, ampliable fins a triplicar el nivell actual de producció.  
La producció real actual de la instal·lació entre les dues plantes és d'uns 4.400.000 m²/any.  
Consta fonamentalment de la maquinària següent: 9 assecadores, 9 premses, 2 forns i 9 línies d'esmaltat a la planta I, i 4 assecadores, 3 premses, 1 forn i 3 línies d'esmaltada a la planta II.  
Els camions procedents de la mina descarreguen les diferents argiles en dues naus totalment tancades, disposant cada una d'elles de sis vans d'acumulació de terra separats per murs fabricats a força blocs de formigó de 53 cm de grossària i amb dues entrades.  
Per a reduir al màxim les emissions difuses, la superfície del material abassegat en les cel·les és humitejada amb aigua periòdicament, tot el recinte destinat a parc d'argiles està pavimentat i els camions circulen sempre coberts amb una lona.  
En els magatzems d'argiles i en les zones de premses hi ha instal·lats sistemes de conductes d'aspiració i filtres de mànegues per a captació de partícules sòlides.  
Per a l'assecament dels taulellets, s'utilitzen assecadores que consumeixen gas natural, i s'emet a l'atmosfera els gasos de combustió i la humitat extreta als taulellets.  
Les seccions d'esmaltada disposen de sistemes de conductes d'aspiració i filtres (via humida a la planta I i de mànegues a la planta II) per a la captació de partícules i polvoritzacions.  
Per a la cocció dels taulellets s'utilitzen forns de corrons els equips de combustió dels quals utilitzen gas natural, i s'emeten a l'atmosfera els gasos de combustió.  
L'atomitzador disposa d'un generador de calor per combustió de gas natural, i en la seua xemeneia apareixen els gasos de combustió i partícules sòlides procedents de l'argila atomitzada. Hi ha instal·lat un sistema de depuració mitjançant ciclons i filtres via humida.  
La instal·lació de cogeneració consisteix en un cicle simple de turbina de gas, aprofitant els gasos de fugit d'aquesta per a l'assecada d'argila en l'atomitzador, generant simultàniament energia elèctrica.  
L'aigua consumida en la instal·lació prové d'un pou que hi ha en les instal·lacions. L'aigua extreta del pou és tractada en una planta d'osmosi inversa per a millorar-ne la qualitat. Només el 0,2% del total d'aigua consumida prové de proveïdor extern, i s'utilitza en la preparació d'alguns esmalts que requereixen una aigua de major duresa que l'osmotitzada del pou. El consum d'aigua s'estima en 98.000 m³/any.  
Les aigües residuals sanitàries i pluvials s'aboquen a la xarxa de clavegueram municipal de Nules, per a la qual cosa la instal·lació disposa de permís d'abocament.  
Pel que fa a les aigües residuals procedents de la preparació d'esmalts i línies d'esmaltat són tractades en una depuradora fisicoquímica. Els llots extrets s'introdueixen de nou en l'atomitzador i l'aigua sobreïxent depurada és tornada al procés de fabricació.  
La resta d'aigües residuals industrials de les dues plantes, el rebuig de l'osmosi i les procedents de Kerlux, SA i Grespania, SA s'introdueixen en l'atomitzador.  
Els residus perillosos i no perillosos generats en la planta es gestionen a través de gestors autoritzats.  
La instal·lació disposa d'autorització administrativa per a poder realitzar les operacions de valoració de residus no perillosos.